62019CJ0883_SUM
C‑883/19. P. sz. ügy
HSBC Holdings plc és társai
kontra
Európai Bizottság
A Bíróság ítélete (harmadik tanács), 2023. január 12.
„Fellebbezés – Verseny – Kartellek – Az euróban denominált kamatláb‑derivatívák ágazata – Az EUMSZ 101. cikkbe és az EGT‑Megállapodás 53. cikkébe ütköző jogsértést megállapító határozat – Az Euribor bankközi referencia‑kamatlábainak manipulációja – Bizalmas információk cseréje – Cél általi versenykorlátozás – Minősítés – A versenyfokozó hatások figyelembevétele – Egységes és folyamatos jogsértés – »Vegyes eljárás«, amely először vitarendezési határozat, majd rendes eljárás végén hozott határozat elfogadásához vezetett – Az Európai Unió Alapjogi Chartája – 41. cikk – A megfelelő ügyintézéshez való jog – 48. cikk – Az ártatlanság vélelme”
Bírósági eljárás – Szóbeli szakasz – Újbóli megnyitás – A szóbeli szakasz annak érdekében történő újbóli megnyitására vonatkozó kötelezettség, hogy a főtanácsnok indítványában felvetett jogkérdésekre a felek észrevételeket tehessenek – Hiány
(EUMSZ 252. cikk, második bekezdés; a Bíróság alapokmánya, 23. cikk; a Bíróság eljárási szabályzata, 83. cikk)
(lásd: 51., 52. pont)
Verseny – Közigazgatási eljárás – Vitarendezési eljárás – Olyan eljárás, amely nem terjed ki a kartell valamennyi résztvevőjére – Vitarendezési határozat és rendes eljárás végén hozott határozat elfogadása – Megengedhetőség – Feltételek
(EUMSZ 101. cikk; az Európai Unió Alapjogi Chartája, 41. és 48. cikk; 1/2003 tanácsi rendelet, 16. cikk, (6) bekezdés; 773/2004 bizottsági rendelet, 10a. cikk)
(lásd: 76–96., 218–233., 235–243. pont)
Kartellek – Versenytorzítás – Értékelési szempontok – A cél általi és a hatás általi korlátozások megkülönböztetése – Cél általi korlátozás – Elegendő károssági fok – Értékelés
(EUMSZ 101. cikk, (1) bekezdés)
(lásd: 106–110. pont)
Kartellek – Összehangolt magatartás – Fogalom – Versenytársak közötti információcsere – Versenytorzítás – A jogsértés jellegére tekintettel történő értékelés – Az érintett ágazatban az árak összetevőinek rendes alakulását torzító információk – Cél általi jogsértés – Feltételek
(EUMSZ 101. cikk, (1) bekezdés)
(lásd: 112–125., 202–204. pont)
Kartellek – Versenytorzítás – Értékelési szempontok – A cél általi és a hatás általi korlátozások megkülönböztetése – Cél általi korlátozás – Elegendő károssági fok – Értékelés – Az érintett megállapodásra jellemző, bizonyított, releváns és sajátos, versenyt támogató hatások figyelembevételének szükségessége – Azzal való összhang, hogy az uniós versenyjogban nem létezik a józan mérlegelés elve
(EUMSZ 101. cikk, (1) bekezdés)
(lásd: 139., 140. és 197. pont)
Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének a Bíróság általi felülvizsgálata – Kizártság, kivéve az elferdítés esetét – A bizonyítékok elferdítésére alapított jogalap – Az elferdített tények pontos megjelölésének és az elferdítést eredményező értékelési hibák bizonyításának szükségessége – Az ügy irataiból nyilvánvalóan kitűnő elferdítés szükségessége
(EUMSZ 256. cikk, (1) bekezdés, második albekezdés; a Bíróság alapokmánya, 58. cikk, első bekezdés; a Bíróság eljárási szabályzata, 168. cikk, (1) bekezdés, d) pont)
(lásd: 167. pont)
Lásd a határozat szövegét.